OPĆINSKA KNJIŽNICA BISTRA
Bistranska 98, Poljanica Bistranska
10298 Bistra

KLASA: 400-06/24-01/01
URBROJ: 238-2-10/01-24-02
Poljanica Bistranska, 18.03.2024.g.


OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA OPĆINSKE KNJIŽNICE BISTRA ZA 2023. GODINU


Sukladno članku 84. i 85. Zakona o proračunu ( Narodne novine br. 144/21 ) i članka 42. i 46. Pravilnika o polugodišnjem i godišnjem izvještaju o izvršenju proračuna i financijskog plana ( Narodne novine br. 85/23   ) donosimo obrazloženje Godišnjeg izvještaja o izvršenju Financijskog plana Općinske knjižnice Bistra za razdoblje od 01.01. – 31.12.2023. godine.
Godišnji izvještaj o izvršenju Financijskog plana Općinske knjižnice Bistra prikazuje se prema II. Izmjeni i dopuni Financijskog plana Općinske knjižnice Bistra za 2023. godinu.  



1. OPĆI DIO

Opći dio godišnjeg izvještaja o izvršenju financijskog plana Općinske knjižnice Bistra sastoji se od:
· Sažetka: Račun prihoda i rashoda i Račun financiranja
· Prihoda i rashoda prema ekonomskoj klasifikaciji
· Prihoda i rashoda prema izvorima financiranja
· Rashoda prema funkcijskoj klasifikaciji
· Računa financiranja prema ekonomskoj klasifikaciji
· Računa financiranja prema izvorima financiranja.


Obrazloženje ostvarenja prihoda i rashoda, primitaka i izdataka prema ekonomskoj klasifikaciji

RAČUN PRIHODA I RASHODA

Prihodi poslovanja, odnosno ukupni prihodi ostvareni u razdoblju od 01.01. – 31.12.2023. godine iznose 78.136,44 eura što je 95,28 % u odnosu na  planirane  prihode u 2023. g., a u odnosu na izvršenje prethodne 2022. godine veći su i iznose 105,77 %.
Rashodi poslovanja izvršeni su u iznosu od 56.010,47 eura što je 113,72 % u odnosu na izvršenje rashoda poslovanja u istom periodu 2022. g. kada je izvršeno 49.252,88 eura. U odnosu na planirane rashode poslovanja u 2023. g.  izvršenje iznosi 93,14 %.
Rashodi za nabavu nefinancijske imovine izvršeni su u iznosu od 22.757,97 eura što je 93,03 % u odnosu na izvršenje 2022. godine kada je izvršeno 24.463,45 eura, a u odnosu na planirane rashode u 2023. godini  izvršeno je 92,13 %.
Ukupni rashodi u razdoblju od 01.01. – 31.12.2023. godine izvršeni su u iznosu od 78.768,44 eura što je 106,85 % u odnosu na izvršenje 2022. g., a u odnosu na planirane rashode u 2023. g. izvršenje iznosi 92,85 %.

U razdoblju od 01.01. – 31.12.2023. godine ostvaren je manjak prihoda u iznosu od 632,00 eura, dok je rezultat poslovanja 2022. godine bio višak i iznosio je 157,54 eura.
Manjak prihoda poslovanja u iznosu od 632,00 eura sastoji se od:
· realiziranog viška prihoda poslovanja iz prijašnjih godina ( iz konta 92211 ) u iznosu 732,05 eura ( iz izvora 4.9. = 323,39 eura, iz izvora 9.1. = 408,66 eura )
· viška prihoda poslovanja 2023.g. iz izvora 1.1. ( prihodi iz nadležnog proračuna za financiranje rashoda poslovanja ) u iznosu 100,05 eura

PRIHODI
U strukturi ukupnih prihoda vidljivo je da su u razdoblju od 01.01. – 31.12.2023. g. prihodi poslovanja ostvareni u iznosu od 78.136,44 eura što je 95,28 % od planiranog, a u odnosu na ostvarene prihode istog razdoblja 2022. g. iznosi 105,77 %.
Pomoći iz inozemstva i od subjekata unutar općeg proračuna u 2023. godini ostvarene su u iznosu 13.970,47 eura što je 100,00 % od planiranih prihoda u 2023. godini i 210,52 % od izvršenih prihoda za isto razdoblje prethodne godine. Odnose se na kapitalne pomoći Ministarstva kulture ( 11.743,47 eura ) i kapitalne pomoći Zagrebačke županije ( 1.594,00 eura ) i namijenjeni su nabavi knjižne građe, te tekuće pomoći od Zagrebačke županije za provođenje HAI radionica ( 633,00 eura ).
Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu 3.684,71 eura što je 94,48 % od planiranih prihoda i 103,78 % od ostvarenih prihoda u istom razdoblju prethodne godine. Odnose se na prihode od upisnina, zakasnina, obnove članstva i usluge tiskanja. 
Prihodi od prodaje proizvoda i robe, te pruženih usluga i prihodi od donacija ostvareni su u iznosu od 936,89 eura, odnosno 141,95 % od planiranih prihoda i 9,02 % od ostvarenih prihoda u razdoblju od 1.1. – 31.12.2022. godine. Ostvareni prihodi odnose se na donacije knjiga od fizičkih osoba. Smanjenje prihoda u odnosu na prošlu godinu odnosi se na Ministarstvo kulture koje je 2022. godine doniralo knjige, a od 2023. godine daje kapitalne pomoći za otkup knjiga.
Prihodi iz nadležnog proračuna i od HZZO-a temeljem ugovornih obveza ostvareni su u iznosu od 59.544,37 eura što je 111,71 % u odnosu na ostvarene prihode u istom razdoblju prethodne godine i 93,80 % u odnosu na plan za 2023. g. Odnose se na prihode od Općine Bistra za financiranje redovne djelatnosti i za nabavu knjiga i uredske opreme.
RASHODI
U razdoblju od 01.01. – 31.12.2023. g. rashodi poslovanja su izvršeni u ukupnom iznosu od 56.010,47 eura ili 93,14 % od plana za 2023. godinu i 113,7 % od izvršenih rashoda u istom razdoblju prethodne godine.
Za rashode za zaposlene izvršeno je 42.429,17 eura što je u odnosu na plan za 2023. godinu 99,06 %, a indeks izvršenja za isto razdoblje prethodne godine iznosi 114,28 %. Rashodi za zaposlene odnose se na 2 djelatnice - ravnateljicu i diplomiranu knjižničarku. Povećanje rashoda za zaposlene u odnosu na prošlu godinu je zbog isplate jubilarne nagrade djelatnici.
Materijalni rashodi izvršeni su u iznosu 13.147,35 eura, odnosno 78,06 % prema planu za 2023. g. i 112,19 % prema izvršenju za isto razdoblje prethodne godine. Materijalni rashodi se odnose na naknade troškova zaposlenima  (naknade za prijevoz, službena putovanja, stručna usavršavanja), rashode za materijal i energiju (uredski materijal, energija, sitni inventar), rashode za usluge (usluge telefona i pošte, usluge tekućeg i investicijskog održavanja, usluge promidžbe i informiranja, komunalne usluge, intelektualne usluge, zdravstvene i veterinarske usluge, računalne usluge) i ostali nespomenuti rashodi poslovanja (reprezentacija i ostali nespomenuti rashodi poslovanja). 
Povećanje materijalnih rashoda odnosi se na službena putovanja ( Čitateljski klub ), uredskog materijala ( povećanje cijena troškova ), intelektualne usluge ( autorski honorari za održane dječje radionice, prdstavljanja knjiga i dr. ) i reprezentaciju ( za održane dječje radionice, predstavljanja knjiga i dr. ).
Financijski rashodi izvršeni su u iznosu 433,95 eura, odnosno 94,34 % od planiraniranih sredstava u 2023. godini i 106,57 % prema izvršenim rashodima prethodne godine. Financijski rashodi odnose se na rashode za bankarske usluge i usluge platnog prometa. 
Rashodi za nabavu nefinancijske imovine u razdoblju od 01.01. – 31.12.2023. g. izvršeni su u iznosu 22.757,97 eura, odnosno 92,13 % u odnosu na planirana sredstva za 2023. godinu i 93,03 % prema izvršenju istog razdoblja prethodne godine. 
Rashodi za nabavu nefinancijske imovine odnose se na rashode za nabavu uredske opreme i namještaja (248,38 eura) i rashode za nabavu knjiga (22.509,59 eura). 

Prihodi i rashodi prema izvorima financiranja

[bookmark: _Hlk114818491]U tablici su dani pregledi realizacije prihoda i rashoda za razdoblje od 01.01. – 31.12.2023. g. prema izvorima financiranja:


	RED. BROJ
	IZVOR FINANCIRANJA
	PRIHODI
	RASHODI
	RAZLIKA

	
	
	
	
	VIŠAK
	MANJAK

	1.
	Opći prihodi i primici – izvor 1.1.
	54.234,37
	54.134,32
	100,05
	

	2.
	Opći prihodi i primici – izvor 1.2.
	5.310,00
	5.310,00
	
	

	3.
	Vlastiti prihodi – izvor 3.1.
	109,20
	109,20
	
	

	4.
	Prihodi za posebne namjene – izvor 4.9.
	3.575,51
	3.575,51
	
	

	5.
	Prihodi za posebne namjene – izvor 4.9. – višak iz 2022. ( konto 92211 )
	
	323,39
	
	323,39

	6.
	Pomoći – izvor 5.7.
	13.970,47
	13.970,47
	
	

	7.
	Donacije – izvor 6.1.
	936,89
	936,89
	
	

	8.
	Višak iz prij. godina – izvor 9.1. ( konto 92211 )
	
	408,66
	
	408,66

	
	Ukupno višak / manjak
	
	
	100,05
	732,05

	
	Ostvareni rezultat poslovanja 2023.g.  ( višak – manjak ) = manjak
	
	
	632,00 eura



 




U razdoblju od 01.01. – 31.12.2023. godine ostvareni je manjak prihoda poslovanja u iznosu od 632,00 eura.
Struktura viška/manjka prihoda poslovanja iz 2023. godine prema izvorima financiranja: 
· Višak prihoda poslovanja u iznosu od 100,05 eura – izvor 1.1.
· Manjak prihoda poslovanja u iznosu 732,05 eura iz izvora:
· Izvor 4.9.  = 323,39 eura  
· Izvor 9.1.  = 408,66 eura


Rashodi prema funkcijskoj klasifikaciji

Općinska knjižnica Bistra ima jednu funkcijsku klasifikaciju 08 Rekreacija, kultura religija – 082 Službe kulture i izvršenje 2023. godine iznosi 78.768,44 eura što je 92,85 % od planiranih rashoda 2023. godine, a u odnosu na izvršene rashode 2022. godine 106,85 %.


Račun financiranja prema ekonomskoj klasifikaciji i prema izvorima financiranja

Planirani višak prihoda poslovanja iz prijašnjih godina ( konto 92211 ) iznosio je 2.823,39 eura iz izvora:
· izvor 4.9. =     323,39 eura
· izvor 9.1. = 2.500,00 eura 
Realizacija viška prihoda poslovanja iz prijašnjih godina ( iz konta 92211 ) iznosi 732,05 eura iz izvora:
· izvor 4.9. =     323,39 eura
· izvor 9.1. =     408,66 eura 


Stanje novčanih sredstava

Novac na žiro računu na dan 01.01.2023.				  2.658,69 EUR
Novac u blagajni na dan 01.01.2023.					     392,21 EUR
Ukupno novčanih sredstava na dan 01.01.2023.			 3.050,90 EUR

Novac na žiro računu na dan 31.12.2023.				  2.094,27 EUR
Novac u blagajni na dan 31.12.2023.					     368,29 EUR
Ukupno novčanih sredstava na dan 31.12.2023.			 2.462,56 EUR














I. POSEBNI DIO


Posebni dio Godišnjeg izvještaja o izvršenju financijskog plana sadrži Izvršenje po programskoj klasifikaciji.


IZVRŠENJE PO PROGRAMSKOJ KLASIFIKACIJI

Programska klasifikacija prikaz je izvršenja rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

       RAZDJEL 003 JEDINSTVENI UPRAVNI ODJEL
GLAVA 00303 OPĆINSKA KNJIŽNICA BISTRA
PRORAČUNSKI KORISNIK 43302 OPĆINSKA KNJIŽNICA BISTRA

· Program 1016: Općinska Knjižnica Bistra – 78.768,44 eura – 92,85 %.
Općinska knjižnica Bistra javna je ustanova koja obavlja knjižničnu djelatnost na području Općine Bistra te, kao takva, predstavlja kulturno središte lokalne zajednice koje pruža usluge obrazovnog, kulturnog i informacijskog karaktera. 
Osim svoje osnovne djelatnosti, prikupljanja i davanja na posudbu knjižnične građe, u Knjižnici se organiziraju kulturno-animacijska događanja koja privlače potencijalne korisnike te pružaju dodatnu aktivnost postojećim korisnicima. Događanjima se u javnosti popularizira prostor Knjižnice jer su često medijski popraćena te samim time doprinose boljoj vidljivosti Knjižnice u sredini. Posebno su bitna za najmlađe korisnike koji na taj način stječu naviku odlaska u knjižnicu te korištenja njenih prostora i zbirki.
Računalna oprema i njeno korištenje omogućuju korisnicima pristup internetu te mogućnost ispisa i skeniranja dokumenata.
Na službenoj web stranici Knjižnice (https://opcinska-knjiznica-bistra.hr) objavljuju se sve bitne informacije o radu ustanove, njenim uslugama i programima za korisnike. Na stranici je istaknuta poveznica na katalog Knjižnice (OPAC) preko kojeg korisnici imaju uvid u cjelokupni knjižnični fond koji im aktivnim članstvom postaje dostupan.
Osnivač Općinske knjižnice Bistra je Općina Bistra, a ustanova djeluje na adresi Bistranska 98, Poljanica Bistranska, 10298 Bistra. Djelokrug rada, unutarnje ustrojstvo ustanove te sistematizacija radnih mjesta definirani su u Pravilniku o unutarnjem ustrojstvu Općinske knjižnice Bistra. Prema sistematizaciji radnih mjesta zaposlene su dvije djelatnice, obje VSS stručne knjižničarske spreme, jedna na radnom mjestu ravnatelja, a druga na radnom mjestu knjižničara.

Cilj Programa je zadovoljenje kulturnih potreba stanovnika Općine Bistra uz povećanje standarda usluga na području knjižnične djelatnosti, omogućavanje pristupačnosti knjižnične građe i informacija korisnicima prema njihovim zahtjevima i potrebama, te osiguravanje kadrovskih i materijalnih uvjeta za rad ustanove kojoj je osnivač Općina Bistra, uvažavajući specifične potrebe proračunskog korisnika.
Pokazatelji uspješnosti su broj korisnika usluga Knjižnice, broj knjižne građe, broj održanih književnih susreta, manifestacija, radionica i igraonica.

Sredstva u okviru ovog Programa osigurana su s namjenom nabave, čuvanja i zaštite knjižnične građe.
Za realizaciju ciljeva iz ovog Programa u Financijskom planu za 2023. godinu osigurano je 84.833,86 eura, a u razdoblju od 01.01. – 31.12.2023. godine realizirano je 78.768,44 eura za sljedeću aktvnost i kapitalni projekt: 





· Aktivnost A100029 Financiranje redovne djelatnosti Općinske knjižnice Bistra 
– izvršeno je 56.010,47 eura, odnosno 93,14 % u odnosu na planirani plan
-  financiranje redovne djelatnosti odnosi se financiranje rashoda poslovanja: rashode za zaposlene ( bruto plaće, doprinosi na plaće, ostali rashodi za zaposlene ), materijalne rashode ( naknade za prijevoz, službena putovanja, stručno usavršavanje, uredski materijali, energija, sitni inventar, usluge telefona, pošte i prijevoza, usluge tekućeg i investicijskog održavanja, komunalne usluge, zdravstvene usluge, računalne usluge, reprezentacija, ostali rashodi ) i financijske rashode ( bankarske usluge i usluge platnog prometa, ostali financijski rashodi )
- izvori financiranja ove aktvnosti su: 
1. Prihodi iz nadležnog proračuna za financiranje rashoda poslovanja, izvor 1.1. – izvršeno 54.134,32 eura – 93,06 %
2. Prihodi za posebne namjene – izvor 4.9. – izvršeno 1.243,15 eura – 93,47 %
3. Pomoći – izvor 5.7. – izvršeno 633,00 eura – 100,00 %.

· Kapitalni projekt K100031 Kapitalna ulaganja u opremu i knjige 
- izvršeno je 22.757,97 eura, odnosno 92,13 % u odnosu na planirani plan
- odnosi se na financiranje rashoda za nabavu nefinancijske imovine, odnosno nabava knjiga i DVD-a, te nabava uredske opreme 
- izvori financiranja ovog projekta su:
1. Prihodi iz nadležnog proračuna za financiranje nefinancijske imovine – izvor 1.2. – izvršeno 5.310,00 eura – 100,00 %
2. Vlastiti prihodi – izvor 3.1. – izvršeno  109,20 eura – 31,20 %
3. Prihodi za posebne namjene – izvor 4.9. – izvršeno 2.655,75 eura – 104,42 %
4. Pomoći – izvor 5.7. – izvršeno 13.337,47 eura – 100,00 %
5. Donacije – izvor 6.1. – izvršeno 936,89 eura – 141,95 %
6. Višak prihoda – izvor 9.1. – izvršeno 408,66 eura – 16,35 %.



II. IZVJEŠTAJ O ZADUŽIVANJU NA DOMAĆEM I STRANOM
TRŽIŠTU NOVCA I KAPITALA

U razdoblju od 01.01. – 31.12.2023.g. Općinska Knjižnica Bistra nije se kreditno zaduživala.



III. IZVJEŠTAJ O KORIŠTENJU SREDSTAVA FONDOVA EUROPSKE UNIJE

U razdoblju od 01.01. – 31.12.2023.g. Općinska Knjižnica Bistra nije koristila sredstva fondova Europske unije.



IV. IZVJEŠTAJ O DANIM ZAJMOVIMA I POTRAŽIVANJIMA
PO DANIM ZAJMOVIMA

U razdoblju od 01.01. – 31.12.2023.g. Općinska Knjižnica Bistra nije davala niti primala zajmove.






V. IZVJEŠTAJ O STANJU POTRAŽIVANJA I DOSPJELIH OBVEZA 
TE O STANJU POTENCIJALNIH OBVEZA PO OSNOVI SUDSKIH SPOROVA


POTRAŽIVANJA

Na dan 31.12.2023.g. Općinska knjižnica Bistra nema potraživanja.


OBVEZE

Obveze na dan 31.12.2023.						    195,11 EUR
Stanje dospjelih obveza na dan 31.12.2023.				        0,00 EUR
Stanje nedospjelih obveza na dan 31.12.2023.				    195,11 EUR

Nedospjele obveze na dan 31.12.2023.g. sastoje se od:
- obveze za materijalne rashode = 152,20 EUR ( električna energija = 49,50 EUR, sitni inventar = 45,63 EUR, telefon = 54,95 EUR, komunalne usluge = 2,12 EUR, ) 
- obveze za financijske rashode = 42,91 EUR ( bankarske usluge i usluge platnog prometa = 42,91 EUR ).
                                                                                                                                


         Ravnateljica
                  	               Danijela Studak Čačić
4

